Komission asetus (EY) N:o 452/2000, annettu 28 päivänä helmikuuta 2000, ansioita ja työvoimakustannuksia koskevista rakennetilastoista annetun neuvoston asetuksen (EY) N:o 530/1999 täytäntöönpanosta työvoimakustannustilastojen laadunarvioinnin osalta (ETA:n kannalta merkityksellinen teksti)



Virallinen lehti nro L 055 , 29/02/2000 s. 0053 - 0058



KOMISSION ASETUS (EY) N:o 452/2000, annettu 28 päivänä helmikuuta 2000, ansioita ja työvoimakustannuksia koskevista rakennetilastoista annetun neuvoston asetuksen (EY) N:o 530/1999 täytäntöönpanosta työvoimakustannustilastojen laadunarvioinnin osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon ansioita ja työvoimakustannuksia koskevista rakennetilastoista annetun neuvoston asetuksen (EY) N:o 530/1999(1) ja erityisesti sen 11 artiklan, sekä katsoo seuraavaa: (1) Asetuksen (EY) N:o 530/1999 11 artiklan mukaisesti täytäntöönpanotoimet ovat tarpeen laadunarviointiperusteiden ja laatuselvityksen sisällön osalta. (2) Tässä asetuksessa säädetyt toimenpiteet ovat neuvoston päätöksellä 89/382/ETY(2), Euratom perustetun tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Laadunarviointiperusteet ja laatuselvityksen sisältö Asetuksen (EY) N:o 530/1999 10 artiklassa tarkoitetut laadunarviointiperusteet ja laatuselvityksen sisältö on vahvistettu tämän asetuksen liitteessä. 2 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä helmikuuta 2000. Komission puolesta Pedro SOLBES MIRA Komission jäsen (1) EYVL L 63, 12.3.1999, s. 6. (2) EYVL L 181, 28.6.1989, s. 47. LIITE TYÖVOIMAKUSTANNUKSIA KOSKEVIEN TILASTOJEN LAADUNARVIOINTIPERUSTEET JA LAATUSELVITYKSEN SISÄLTÖ SELVITYKSEN TOIMITTAMISAIKA Laatuselvitys toimitetaan mieluimmin yhdessä tietojen kanssa, mutta viimeistään 24 kuukauden kuluttua sen viiteajanjakson päättymisestä, jolta tiedot on kerätty. SIIRTYMÄKAUSI Koska laatuselvitykset ovat uusi piirre Euroopan tilastojärjestelmässä, kansallisten tilastoviranomaisten on vähitellen mukautettava välineensä, tietämyksensä ja voimavaransa tällaisen raportoinnin vaatimuksiin. Siitä syystä jäljempänä esitetyssä laatuselvityksen sisällössä annetaan joitakin vaihtoehtoisia muuttujia käytettäväksi ensimmäisessä, viitevuoden 2000 työvoimakustannuksia koskevan tutkimuksen laatuselvityksessä. Valinnaisten kohtien soveltuvuutta ja käyttökelpoisuutta tarkastellaan jäsenvaltioiden toimittamien tietojen ja tilastotieteen yleisen kehityksen perusteella. Eurostatin ja kansallisten tilastoviranomaisten pitäisi suorittaa tämä tarkastelu ennen seuraavaa tutkimusta, jotta voidaan päättää, olisiko valinnaiset kohdat säilytettävä valinnaisina. SOVELTAMISALA Tietoja vaaditaan sikäli kuin asiaa koskevat neuvoston asetusten ja komission asetusten poikkeukset eivät sitä estä. Kyseiset säädökset koskevat ansioita ja työvoimakustannuksia koskevia rakennetilastoja, työvoimatutkimusta, yritystoiminnan rakennetilastoja ja kansantalouden tilinpitoa. Sama koskee valinnaisia piirteitä ja jaotteluja. LAATUSELVITYKSEN AVULLA KERÄTYN TIEDON LEVITTÄMINEN Laatukomponentit - käyttökelpoisuus, oikea-aikaisuus ja täsmällisyys, saatavuus ja selkeys sekä kattavuus - on tarkoitettu lähinnä Euroopan tilastojärjestelmän sisäiseen käyttöön. Käyttäjien kannalta tärkeimmät komponentit ovat tarkkuus, vertailtavuus ja yhdenmukaisuus. Tiedot levitetään käyttäjille tilastollisten tai menetelmiä koskevien asiakirjojen välityksellä. SISÄLTÖ Huom. Taulukot A, B ja C ja niihin liittyvät muuttujat (esimerkiksi A11, B1, D1 ...) on määritelty ansioita ja työvoimakustannuksia koskevista rakennetilastoista annetun neuvoston asetuksen (EY) N:o 530/1999 täytäntöönpanosta työvoimakustannuksia koskevien tietojen määrittelyn ja toimittamisen osalta 27 päivänä heinäkuuta 1999 annetussa komission asetuksessa (EY) N:o 1726/1999(1). 1. Käyttökelpoisuus Valinnainen kohta - Tiivistelmä, joka sisältää käyttäjien kuvauksen, käyttäjien tarpeet ja niiden täyttymisen sekä tilastojen hyödyllisyyden käyttäjille. 2. Tarkkuus 2.1 Otantavirheet 2.1.1 Todennäköisyysotanta 2.1.1.1 Tilastoharha Valinnainen kohta - Estimointimenetelmästä johtuva harha, kun se on mitattavissa. 2.1.1.2 Varianssi - Variaatiokertoimet(2) taulukoiden A, B ja C rakenteen mukaan seuraavien muuttujien osalta: - vuosittaiset työvoimakustannukset työntekijää kohti (D1/A11+A121+A131) - työvoimakustannukset tuntia kohti (D1/B1). - Variaatiokertoimet taulukon A rakenteen mukaan seuraavien muuttujien osalta: - B1 kaikkien palkansaajien tekemät työtunnit - D1 palkansaajakorvaukset - D11 palkat ja palkkiot (yhteensä). - Varianssin estimointimenetelmät. Valinnaiset kohdat - Variaatiokertoimet taulukoiden B ja C rakenteen mukaan seuraavien muuttujien osalta: - B1 kaikkien palkansaajien tekemät työtunnit - D1 palkansaajakorvaukset - D11 palkat ja palkkiot (yhteensä). - Variaatiokertoimet taulukoiden A, B ja C rakenteen mukaan seuraavien muuttujien osalta: - A1 palkansaajien kokonaismäärä - A11+A121+A131 palkansaajien kokonaismäärä kokoaikavastaavuutena ilmoitettuna. 2.1.2 Muu kuin todennäköisyysotanta Jos käytetään olemassa olevia lähteitä, joissa variaatiokertoimen laskeminen ei ole tarkoituksenmukaista, olisi sen sijaan kuvailtava mahdolliset epätarkkuuksien syyt. 2.2 Muut kuin otantavirheet 2.2.1 Otantakehikkoon liittyvät virheet - Tiedonkeruuseen liittyvien luokitteluvirheiden ja yli- tai alipeiton aiheuttamien pääasiallisten ongelmien(3) kuvaus. - Tällaisten mahdollisten virheiden käsittelymenetelmät. Valinnaiset kohdat - Ylipeittoaste, alipeittoaste ja luokitteluvirheaste otannan osituksen mukaisesti. Vaaditut tiedot voidaan johtaa osittain rekisterin laatuselvityksestä. Huom. Jos käytetään yksittäistä hallinnollista tietoa, samanlainen analyysi on suoritettava hallinnollisen viitetiedoston pohjalta. 2.2.2 Mittaus- ja käsittelyvirheet - Käytetyt mittaus- ja käsittelyvirheiden(4) vähentämismenetelmät. Valinnainen kohta - Korjattujen tapausten määrä taulukon A vaatimien muuttujien osalta prosentteina tarkasteltavaan muuttujaan vastauksen antaneista yksiköistä. - Virheiden osuus tiedonsyötössä tai koodauksessa seuraavien muuttujien osalta: - palkansaajien määrä - palkat ja palkkiot - toimialakoodi (NACE Rev. 1) - alue (NUTS 1) - Näiden osuuksien estimointimenetelmiä(5) koskevat huomautukset. 2.2.3 Vastauskadon aiheuttamat virheet - Yksikkövastausprosentit(6) koko otoksesta ja otannan osituksen mukaisesti jaoteltuna. - Vastauskadon vaatimassa uudelleenpainotuksessa ja puuttuvien arvojen korvaamisessa käytettävien menetelmien kuvaus. Huom. Jos käytetään yksittäistä hallinnollista tietoa, vastaamatta jättämisen sijasta merkitään hallinnollisen rekisterin tai tiedon puuttuminen. Valinnaiset kohdat - Erävastausprosentti kunkin muuttujan osalta. Luku on muuttujaa koskevien vastausten lukumäärän suhde kohdeperusjoukkoon kuuluvien vastaajien määrään. - Vastaamatta jättämisen syiden kuvaus ja vastaamatta jättämisen aiheuttama harha sellaisen kysymyksen osalta, joka on kyselylomakkeen tärkeimpiä kysymyksiä. 2.2.4 Malleista johtuvat virheet - Raportti(7) seuraavien mallien mahdollisesta käytöstä: - verovuoden mukauttaminen kalenterivuoteen - pienyritysten ottaminen huomioon - hallinnollisista lähteistä ja tutkimuksista saadun tiedon yhdistäminen. Huom. Jos käytetään yksittäistä hallinnollista tietoa, hallinnollisten käsitteiden ja tilastollisen käsitteen vastaavuus on selitettävä. 3. Oikea-aikaisuus ja täsmällisyys - Tiedonkeruuseen liittyvät päivämäärät: esimerkiksi jäsenvaltioiden vastaajille asetettu lainmukainen määräpäivä; milloin kyselylomakkeet, muistutukset ja seurantalomakkeet lähetettiin; milloin kenttätyö tehtiin, - tiedonkeruun jälkeiseen vaiheeseen liittyvät päivämäärät: esimerkiksi tietojen täydellisyyden, koodauksen ja todennäköisyyden tarkistamisen aloitus- ja lopetuspäivät, laaduntarkistuksen (tulosten johdonmukaisuus) ja tunnistettavuuden estämiseksi tarvittavien toimenpiteiden päivämäärät, - julkaisemiseen liittyvät päivämäärät: esimerkiksi milloin alustavat ja yksityiskohtaiset tulokset laskettiin ja levitettiin. Huom. Täsmällisyys tietojen toimittamisessa Eurostatille arvioidaan sen perusteella, mitä asetuksessa säädetään tietojen toimitusjaksoista ja -ajoista. 4. Saatavuus ja selkeys - kopio julkaisu(i)sta, - tiedot siitä, onko otokseen kuuluville vastaajayksiköille lähetetty tuloksia, ja jos on, mitä tuloksia, - tietojen levittämissuιιnnitelma (esimerkiksi kenelle tulokset lähetetään), - kopio toimitettuihin tilastoihin liittyvistä menetelmää koskevista asiakirjoista. 5. Vertailtavuus 5.1 Alueellinen vertailtavuus - Jäsenvaltioiden ja Euroopan yhteisön käyttämien käsitteiden vertailu on esitettävä, erityisesti jos toimitetuissa tuloksissa on eroja tilastoyksiköiden määrittelyn, perusjoukon, luokittelun ja muuttujien määrittelyn osalta. Mahdollisuuksien mukaan erot on esitettävä määrällisesti. Huom. Jos luokittelut ja yksiköt on saatu rekisteristä, näiden laatua koskevat tiedot on otettava rekisterin laatuselvityksestä. 5.2 Vertailtavuus eri aikoina - Määritelmien, kattavuuden tai menetelmien muutosten kuvaus ja, mikäli mahdollista, mahdollisten merkittävien muutosten vaikutusten arviointi. 6. Yhdenmukaisuus Huom. Tämän tekijän avulla pyritään kahteen tavoitteeseen: tiedottamaan käyttäjille eroista, joita on eri lähteissä käytetyissä käsitteissä niiden muuttujien kohdalla, jotka ovat hyvin lähellä toisiaan ja joista käytetään yleensä samaa nimeä tilastojulkaisuissa, ja lisäksi pyritään tarjoamaan käyttäjille tietoa, jotta voidaan arvioida, miten siirtyä käsitteestä toiseen. Toisena tavoitteena on tarkistaa, että käsitteiden osalta periaatteessa melko yhdenmukaiset tilastot antavat vertailukelpoista tietoa samasta perusjoukosta. Kun nämä tavoitteet otetaan huomioon, Eurostatille toimitettuja työvoimakustannustilastoja ja muita tilastoja olisi verrattava sopivilla suhdeluvuilla, joissa käytetään kansallisia käsitteitä ja mittoja. Esimerkiksi työvoimatutkimuksessa työllisyyden määritelmä on melko erilainen: siinä mitataan kansalaisten työllisyyttä, kun taas työvoimakustannustutkimuksessa kyse on työllisyydestä valtion alueella, mikä on käsitteenä johdonmukainen kansantalouden tilinpidon ja yritystilastojen kanssa. Vertailussa on otettava huomioon myös se, että työvoimakustannustilastot perustuvat yli yhdeksän henkeä työllistävien yritysten tietoihin. 6.1 Yhdenmukaisuus työvoimatutkimukseen perustuvien tilastojen kanssa Valinnainen kohta - Kummassakin lähteessä esiintyvien pääasiallisten erojen selitykset seuraavien suhteiden osalta: kokoaikaisten palkansaajien määrän suhde osa-aikaisten palkansaajien määrään; osa-aikaisten palkansaajien keskimäärin tekemien työtuntien suhde kokoaikaisten palkansaajien keskimäärin tekemiin työtunteihin. Toimialoihin jaettu (NACE Rev. 1, pääluokat C-K) lähestymistapa olisi hyödyllinen. Kummankin lähteen tarkkuus ja käsitteet on otettava huomioon. 6.2 Yhdenmukaisuus yritystoiminnan rakennetilastojen kanssa Yritystoiminnan rakennetilastoja koskevaa asetusta(8) sovelletaan kaikkiin markkinatoimintoihin NACE Rev. 1:n pääluokissa C-K ja M-O. Näiden kahden lähteen lähimmistä käsitteistä on tiivistelmä seuraavassa taulukossa: >TAULUKON PAIKKA> - Näiden muuttujien pääasiallisten erojen selitykset ottaen huomioon kunkin lähteen tarkkuus ja käsitteet (jaettuna NACE Rev. 1 -luokkiin). Ristiintaulukointi vaihtoehtoisesti NUTS 1:n ja laajojen NACE Rev. 1 -luokkien (C-D-E, F, G-H, I-J-K) mukaan. Valinnaiset kohdat Muista vertailtavissa olevista tilaston osista on tiivistelmä seuraavassa taulukossa >TAULUKON PAIKKA> - Pääasiallisten erojen selitykset ottaen huomioon kunkin tilaston tarkkuus ja käsitteiden erot. Kyseiset vertailut voitaisiin ristiintaulukoida yrityksen kokoluokkien ja laajojen NACE Rev. 1 -luokkien mukaan. 6.3 Yhdenmukaisuus kansantalouden tilinpidon kanssa Kummankin lähteen lähimmistä käsitteistä on tiivistelmä seuraavassa taulukossa >TAULUKON PAIKKA> - Pääasiallisten erojen selitykset ottaen huomioon käsitteiden ja kattavuuden erot ja, mikäli mahdollista, kunkin tilaston tarkkuus. - Maininta siitä, miten työvoimakustannustutkimusta on käytetty kansantalouden tilinpidon lähteenä. 7. Tietojen täydellisyys - Luettelo asetuksessa edellytetyistä muuttujista ja/tai jaotteluista, jotka eivät ole saatavilla ja niiden puuttumisen syyt. (1) EYVL L 203, 3.8.1999, s. 28. (2) Variaatiokerroin on estimaattorin varianssin neliöjuuren suhde odotusarvoon. Se arvioidaan määrittämällä otosvarianssin estimaatin neliöjuuren suhde estimoituun arvoon. Otosvarianssin arvioinnissa on otettava huomioon otantamenetelmä. (3) Ylipeitto viittaa väärin luokiteltuihin yksiköihin, jotka kuuluvat itse asiassa tutkimuksen kattaman alan ulkopuolelle (esimerkiksi paikallisen yksikön todellinen toimiala ei kuulu NACE Rev. 1:n pääluokkiin C-K) tai joita ei käytännössä ole olemassa. Alipeitto viittaa perustamisen tai yksikköjen jakautumisen kautta syntyneisiin (uusiin) yksiköihin, jotka eivät kuulu kehikkoon, sekä virheellisesti luokiteltuihin yksiköihin. Tiedot eivät kata harmaata taloutta. Luokitteluvirhe viittaa kohdeperusjoukkoon kuuluvien yksikköjen väärään luokitteluun. (4) Mittausvirheet ovat tiedonkeruun aikana tapahtuvia virheitä. Mittausvirheiden syitä on monia, esimerkiksi tiedonkeruuväline (kyselylomakkeen muoto), vastaaja, tietojärjestelmä, tiedonkeruumenetelmä ja haastattelija. Käsittelyvirheet esiintyvät tiedonkeruun jälkeisissä toiminnoissa kuten tietojen syöttäminen, koodaus, manuaalinen syöttö, virheiden etsiminen ja korjaaminen, painotus ja taulukointi. (5) Virheprosentit voidaan mitata laadunvalvonnan perusmenetelmillä, esimerkiksi todentamalla käsitellyistä kyselylomakkeista poimitun aliotoksen laatu (jotta tarkistetaan virhetaso joko tietoja syötettäessä tai kansallisten tilastolaitosten henkilökunnan tarkistaessa toimitettuja tietoja). (6) Luku on kohdeperusjoukkoon kuuluvien vastaajien lukumäärän suhde valitulle joukolle lähetettyjen kyselykaavakkeiden määrään. (7) Raportissa olisi selostettava esimerkiksi kyseisten mallien valintamenettely (toisin sanoen miksi juuri kyseinen malli on valittu vaihtoehtoisten mallien sijasta), tarvittaessa vastaaviin estimaatteihin liittyvät arviointivirheet, mallin perustana olevien oletusten todentamismenettely, mallin ennustavuuden testaaminen käyttämällä aiempia tietoja, mallin avulla saatujen tulosten vertaaminen muihin vastaaviin tiedonlähteisiin, aineiston tutkiminen eri näkökulmista, parametrien estimointimallin herkkyyden testaaminen, malliin syötettyjen tietojen validointi. (8) EYVL L 14, 17.1.1997.